
HOC  OPUSCULUM 

ANIMO  QUAM  GRATISSIMO 

SACRUM  VOLUITo 

AUCTOR, 


Cujus  rei  non  est  certa  notitia,  ejus  opinio  certum 
reperire  remedium  non  potest.  Verumque  est  ad  ipsam 
curandi  rationem,  nihil  plus  conferre,  quam  experien¬ 
tiam. 

■ 

Celsus, /2^.  i.^.  IO. 


DISPUTATIO  MEDICA 


INAUGURALIS, 


J>£ 


VARIOLA, 


yoSEPHO  C  L  A  R  K  E,  Auctore. 


PROEMIUM. 


Jjr ORBUS  de  quo  hic  agitur,  medicorum 
attentionem  optimo  jure  sibi  vindicat, 
sive  ad  stragem  ab  eo  editam,  sive  ad  super¬ 
stites,  qui  olim  eo  laborarint,  spe6lemus,  quorum 
os  et  vultus,  licet  antea  pulcherrima,  misere 
deformata  sunt.  Praesenti  tamen  nostra  pro- 
phylaxis  scientia,  vastationibus  illis  horrendis 

obviam  ire  facile  possumus;  ratio  enim  inocu¬ 
landi,  morbum  adeo  levem  efficit,  ut  vix,  ac  ne 

A  vix 


2  DISPUTATIO  MEDICA, 

vix  quidem  ullum  periculum  ab  eo  sit  me¬ 
tuendum. 

Hoc  quantumvis  videatur  absurdum  re  ta¬ 
men  quodammodo  fit,  tot  fere,  quot  ante  ino¬ 
culationem  usitatam,  morbo  illo  hodie  mori. 
Haud  quidem '  negatur,  inoculatos  plerumque 
convalescere,  usus  vero,  morbum  latius  dif¬ 
fundendo,  multo  magis  lethalem  efficit;  et 
donec  impedimenta  illa,  quae  inoculationem 
generalem  remorantur,  amota  fuerint,  medendi 
ratio  in  Variola  naturali  unde  mortalitas  oritur, 
qualis  morbum  ad  exitum  optatum  certissime 
perductura,  est  adhibenda. 

De  hac  re  multi  haud  obscurae  famte  medici 
et  cogitarunt  et  scripserunt ;  variae  autem 
eorum  sententiae,  rem  magnopere  dubiam  re¬ 
liquere:  idoneus  itaque  tradtandi  modus,  regi¬ 
mine  frigido  excepto,  incertus  omnino  videtur, 
et  usque  donec  experientia  Tyronem  Mfdicum 


magis 

magis  habilem  reddiderit,  dubitat  quem  mo¬ 
dum  generalem  fequi  oportet. 

Hoc  tentamen  si  ad  praxin  certam  et  aufpi- 

t 

catam  fpedare  videatur,  laus.  Professoribus 
almae  hujufce  Academiae  celeberrimis,  unice 
debita  est,  quibus  me  deyin£lum  habeo  pro 
notitiis  illis  in  re  medica,  quibus  adhuc  imbu¬ 
tus  sim* 

De  Variola  origine  nihil  terti  omnino  tradi¬ 
tum  est,  ejus  enim  contagio  ex  causis  tam 
inauditis  orta  esse  videtur,  ut  cohjedluram 
fanam  prorsus  vincat.  Quanquam  multum 
laboris  solertiaeque  huic  rei  investigandae  im¬ 
pensum  sit,  caus^  tamen  adhuc  datae  plane 
ineptae  et  inanes  videntur :  et  haud  mirum 
esset,  si  diligentissimam  inquisitionem  nostram 
penitus  superarent. 

Medicos  Graecos  et  Romanos  hunc  morbum, 
omnino  ignorasse,  et  haud  quidem  temere, 

A  2  videtur ; 

videtur ;  morbos  enim  ipsis  notos,  tanta  cuta 
depinxerunt  ut  eos  hodie  facile  cognoscamus. 
Quoniam  igitur  de  morbo  tam  lethali  et 
singulari  siluerunt,  credendum  est,  temporibus 
illis dgnotum  esse. 

Prima  morbi  liujusce  exitialis  notitia,  nobis 
a  Rhaze  medico  Arabico  tradita  est,  qui  medi¬ 
cinam  apud  Bagdat  circiter  decimi  seculi  ini¬ 
tium  exercebat.  Ille  autem  memorat  Aar- 
ONEM  medicam  Alexandrinum,  hunc  mor¬ 
bum  sub  initium  septimi  seculi,  primo  de¬ 
scripsisse,  et  Doct.  Friend^  qui  hanc  rem 
diligentissime  et  eruditissime  investigavit, 
variolam  in  iEcYPTO,  florente  Omare  Maho- 
MEDi  successore,  primum  extitisse  putat. 
Quamvis  haud  dubium,  Grjecis  eam  penitus 
ignorantibus,  quin  Arabes,  qui  primo  a  locis 
orientis  remotioribus  habere  potuissent,  con¬ 
tagionem  ex  sua  patria  exportarint. 


^  Vid.  Friend’s  History  of  Physiej  p,  189. 


Recentibus 


DE  VARIOLA. 


Recentibus  intrepidi  Brussii  nostri  investiga¬ 
tionibus  apparet,  morbum  in  Arabia  apud 
Abyssinios  in  obsidenda  Mecca,  Abreha  duce, 
initio  seculi  sexti  primum  exortum  esse^". 
Ingentem  quidem  et  potentem  exercitum  Mec- 
cam  obsedisse,  eo  animo  ut  religionem  Christia¬ 
nam  constituerent,  bene  notum  est  f  ;  narraT 
tur  etiam  eum  inopinato  fusum  esse  :  et  haud 
quidem  procul  a  vero  videtur  variolam  inter 
eos  erupisse  clademque  dedisse,  quoniam  alle¬ 
goria  Arabici  audloris  aliquem  hujusmodi  mor¬ 
bum  prae  se  fert.  Utrum  vero  morbus  in 
Asia  vel  Africa  J  primum  apparuerit,  non 
liquet,  et  res  quidem  ipsa  parvi  momenti  est. 

Inter  secula  media  tanta  ignorantia  et  bar- 
baritate  obruta,  hoc  aeque  ac  res  majoris  pon¬ 
deris, 

*  Vid.  Tranjels  to  difcover  the  fource  of  th6  NHcy  vol.  i. 
p.  1 14. 

i'  Vid.  Gibbon’s  Decline  and  Fall  of  the  Roman  Empirr, 
vol.  5.  p.  197, 


t  Vid,  Mead,  De  Variola^  p.  7, 

deris,  propter  causas  abunde  notas,  caligine 
prorsus  abditum  reperimus.  Verisimile  autem 
est,  contagionem  ante  seculum  undecimum 

vel  duodecimum  per  Europam  non  diffusam 

\ 

fuisse  ubi  postea  mira  celeritate  et  pernicie 
grassata  est,  et  inter  plurimas  illas  calamitates, 
ex  fanaticis  sandlorum  incursionibus  ad  Sanctam 
Terram,  ortas,  facile  enumerari  potest. 


DEFINITIO. 

CuLLENUs  nuper  Professor  celeberrimus 
noster,  Variolam  ad  classem  pyrexiam  et  ordi- 
nem  exanthemata  refert,  et  hoc  modo  eam  de¬ 
finit. 


“  Synocha  contagiosa  cum  vomitu,  et  ex 
“  epigastrio  presso,  dolore. 

“  Tertio  die  incipit,  et  quinto  finitur  eruptio 

“  papularum 


♦  Vid,  Mead,  cap,  i.  p,  8. 

papularum  phlegmonodearum ;  quae,  spatio 
“  odo  dierum,  in  suppurationem,  et  in  crustas 
“  demum  Abeunt,  saepe  cicatrices  depressas, 

“  sive  foveolas  in  cute  relinquentes 

Variolam  in  duas  species,  nempe  difcretam  et 
confluentem  divisit,  et  hoc  modo  eas,  descripsit. 

I.  “  Variola  {difcretd)  pustulis  paucis,  dis- 
“  cretis,  circumscriptione  Circularibus,  turgidis; 

“  febre  eruptione  fada  protinus  cessante.” 

II.  “  Variola  {confluens)  pustulis  numerosis, 
“  confluentibus,  circumscriptione  irregularibus, 
“  flaccidis,  parum  elevatis;  febre  post 

eruptionem  perstante.” 

Aliae  divisiones,  ex  varia  morbi  facie  qualis 
Crystallina^  siliquosa^  verrucosa^  sanguinea^  ^c. 
faclae  sunt. 

HISTORIA 


*  Vid.  CuLLENi  Synops,  Nosolog,  Method,  tom  2.  gen.  XVi. 

HISTORIA  MORBt. 

Variola^  quibus  annis  epidemice  grassatur, 
circiter  equinodlium  vernale  plerumque  incipit. 
SvDENHAivr  bacc  verba  habet  “  VarioliZ  qui- 

**  bus  vero  annis  non  tantum  grassantur  epide- 

/ 

“  mice,  sed  et  irregulares  et  periculosioris  sunt 
generis,  maturius  nonnunquam,  mense  puta 
“  Januario,  invadunt.”  Nihilominus  morbus 
haud  raro  accidit  sporadicus. 

Variola  ^  cum  difcr^ia  est,  languor  et  lassitudo 
aliquot  dies  persistentia  morbum  anteeunt, 
quibus  indicia  seu  symptomata  pyrexiae  suc¬ 
cedunt,  ubi  vicissitudines  caloris  frigorisque 
celeres  facile  observari  possunt.  Haec  febris 
fjnocha  est ;  sitis,  anxietas,  inquietudo,  capitis, 
dorsi  et  lumborum  dolor,  haud  tamen  persisten- 
tia ;  nausea  etiam  et  vomitus  et  dolor  epigas¬ 
trica  regionis  pressae,  occurrunt.  Haec  au¬ 
tem 

^  Vide  Sydenhami  opera^  cap.  ii.  p,  izz». 

tem  stupor  aut  torpor,  praecipue  in  infantibus 
fequuntur,  qui  sternutatione  quoque,  convul- 
sionibus,  aut  Morbo  Comitiali  saepe  afficiuntur ; 
in  puberibus  magna  ad  sudorem  proclivitas, 
praesertim  si  in  ledlo  se  teneant,  observari 
potest. 

Die  tertio  aut  quarto,  nonnunquam  etiam  se¬ 
rius,  eruptio  apparere  incipit,  quo  tempore  om-» 
nia  symptomata  seu  indicia  levantur  aut 
prorsus  abeunt.  Haec  primo  in  facie,  collo, 
pedlore,  et  lacertis,  deinceps  in  ceteris  corporis 
partibus,  quasi  parvae  et  rubrae  papulae,  quae 
paulatim  crescunt  in  discretas  et  distindas  pu¬ 
stulas,  fauciumque  dolore  in  horas  augente,  et 
salivae  excretione  comitatas,  apparet.  , 

Quinto  die  eruptio  plerumque  completa  est^ 
et  si  copiosa  sit,  tumorem  faciei,  praecipue  pal¬ 
pebrarum,  quae  saepe  adeo  tumefadlae  sunt,  ut 
oculos  penitus  occludant,  haud  exiguum  exci- 


B 


tat. 

tat.  Hoc  abeunte,  manuum  pedumque  dor¬ 
sum  etiam  tumescit. 

Sub  diem  quintum  vel  sextum  vesicula  li¬ 
quorem  pellucidum  continens,  in  uniuscujusque 
papulae  apice  apparet,  quae  obscura  et  albida, 
tandemque  flava,  sensim  evadit.  Ima  pustu¬ 
larum  pars,  circumscriptione  circulari  et  rubi¬ 
cunda  ab  initio  circumdata  est,  cumque  pus¬ 
tulae  sint  multae,  inflammatio  quaedem  per 
cutem  contiguam  diffunditur,  qualis  ei  dama- 
scenae  rosae  colorem  dat. 

Die  decimo  vel  undecimo,  faciei  tumor  mi¬ 
nui  et  pustulae  quae  apparent  plenae,  nigres- 
cere  incipiunt.  Paulo  post  sua  sponte  rum¬ 
punt,  et  puris  congesti  aliqua  pars  exudat,  quo 
exsiccato,  crusta  fit ;  quod  autem  in  pustulis 
relidum  spissatur  atque  indurescit.  Paucis 
diebus,  crustae  pustulaeque  induratae  decidunt; 
cutis  autem  subtus  fusca  et  rubra  est,  neque 
colorem  suum  pristinum  cito  recuperat. 


In 

In  membris  pus  faepe  absorbetur  et  pustulae 
quasi  vesiculae  vacuae  fiunt.  Cum  pustulae 
in  facie  plurimae  sint,  nonnihil  pyrexiae  die 
decimo  vel  undecimo  apparet ;  in  Variola  au* 
tem  discreta  raro  permanet,  quum  pustulae 
satis  maturescunt. 

Variola  confluens  eadem  signa  ac  discreta,  sed 
multo  graviora,  aliis  etiam  additis,  habet.  Fe¬ 
bris  imprimis  magis  vehemens,  synochusque 
plerumque  est,  quae  serius  ocius  in  typhodis  for¬ 
mam  evadit.  Coma  gravius  neque  raro  deli¬ 
rium  supervenit.  Parvulos  infantes  primis 
morbi  diebus  convulsiones  invadunt,  eosque 
antequam  ulla  eruptio  apparet,  saepe  abripiunt, 
aut  Variolam  valde  confluentem  et  putridam 
antecedunt 

Eruptio  plerumque  incipit  tertio  mane,  quam 
Erysipelatosam  exanthema  praecedit  aut  comita¬ 
tur,  quod  sese  in  facie,  collo  et  pedtore  osten - 

B  2  dit, 

*  Vid.  Cullen’s  First  Lines ^  vol.  2.  p.  155. 

dit,  nonnunquam  etiam  totum  corpus  pervadit, 
ex  quo  pustulae  brevi  oriuntur.  AEger  ali¬ 
quantum  eruptione  levatur,  attamen  febris  ma¬ 
gis  perstat  quam  in  Variola  discreta.  Pustu¬ 
lae  praesertim  faciei  nunquam  tam  elevantur 
quam  in  discreta,  sed  permanent  depressae,  et 
complures  in  unam  saepe  confluunt,  adeo  ut 
faciens  una  vesicula  prorsus  obtedla  videatur. 

Reliquarum  corporis  partium  pustulae  magis 
distindae  quam  faciei,  sed  nunquam  adeo  ma¬ 
turae,  neque  pus  aeque  spissum  fit  ac  in  Variola 
plane  discreta,  circumscriptione  circulari  et 
rubicunda  etiam  caret,  atque  cutis  pallida  et 
flaccida  devenit.  In  hac  specie  est  semper 
faciei  tumor  multo  major  quam  in  altera ;  to¬ 
tum  quoque  corpus  haud  raro  tumescit.  Fau¬ 
cium  tumor  item  gravior,  cum  torpore  et  deglu¬ 
titione  difficili.  AEger  aliquando  vix  deglutire 
potest,  et  qiiicquid  liquoris  bibere  conatur  per 

nares  reddit.  AEtate  provedlioribus  salivae  ex- 

( 

pretio  semper  adest ;  initio  tenuis  est  et  facile 

expuitur ; 

expuitur ;  at  undecimo  fere  die,  adeo  lenta  fit, 
ut  aeger  vix  queat  exscreare 

Infantum,  qui  confluentibus  variolis  corrum¬ 
puntur,  alvus  plerumque  vehementer  profluit ; 
attamen  neque  tam  mature,  neque  tam  certo, 
quam  adultorum  ora  supra  consuetudinem  sali¬ 
vant.  Verum  ventris  proluvies,  quocunque 
temporis  incipiat,  nisi  opportune  cohibeatur 
medicamentis,  aegrotos,  per  reliquum  morbi 
tempus,  solet  vexare,  viresque  exhaurire, 

Circa  diem  septimum  pustularum  liquor  mu¬ 
tatur  a  pellucido  ad  obscurum  et  fuscum  color¬ 
em,  sed  nunquam  colorem  flavum,  neque  spis¬ 
sitatem,  qualem  species  discreta  adipiscitur. 
Faciei  tumor  die  decimo  vel  undecimo  minui¬ 
tur,  quo  tempore,  vesiculae  disrumpuntur,  et 
pus  suum  effundunt,  quod  fuscas  aut  nigras 
crustas  format,  quibus  decedentibus,  partes 


•  Sydenhami  opera  p.  138. 

I 

saepe  fiunt  squamosae  et  cicatrices  seu  foveolas 
relinquunt. 

Sub  finem  odavi  diei,  gravia  symptomata 
oriuntur,  accessione  febris  quae  secundaria 
tunc  vocatur.  Pulsus  crebriores  et  duriores  ob¬ 
servantur,  corporis  calor  haud  parum  augetur ; 
cum  siti,  multa  anxietate  et  inquietudine,  capi¬ 
tis  dolore,  et  delirio,  urina  saijguine  tinda  aliis¬ 
que  Haemorrhagiis.  Petecbiae  saepe  occurrunt, 
et  vesiculae  aquosae,  sub  quibus  partes  ad  gan¬ 
graenam  proclives  apparent,  quae,  aliis  sympto¬ 
matibus  etiam  adj undis,  aegroti  dolores  simul 
» 

Gum  vita  extinguit. 

DIAGNOSIS. 

Variola  primo  Ruheolam  aliquando  refert ;  vox 
autem  rauca,  tussis  sicca,  dyspnoea,  simul  cum 
oculis  tumidis  et  inflammatis,  epiphora^  coryza^ 
sternutatio  frequens  IxiRubeola  morbos  sat  plane 

distinguunt 

IS 

distinguunt.  Praeterea  in  Variola  eruptio  die 
uno  vel  altero  prius  fit  quam  in  Rubeola:  et 
pustulae  plane  elevantur  et  suppurantur. 

« 

Varicella  quidem  pro  Variola  multo  facilius 
haberi  potest ;  illa  autem  pyrexiam  levissimam 
tempus  incertum  persistentem,  fere  semper  se¬ 
quitur.  Eruptio  quoque  in  vesiculas  citius 
transit,  in  quibus  humor  limpidus  permanet, 
neque  colorem  aut  spissitatem,  qualem  in  Va¬ 
riola  videre  solemus,  acquirit.  Crustae  denique 
tribus  aut  quatuor  diebus,  post  pustularum 
eruptionem  formantur 

Ab  Erysipelate  secernitur  eo  quod  erysipelas 
tumore  et  rubedine,  potius  quam  eruptione, 
stipatur.  Qui  semel  hos  duos  morbos  vidit, 
eos  ab  invicem  non  distinguere  nunquam  pe¬ 
riclitatur. 

*  Vid,  Heberd*n  inMed,  Transatl,  vol  i.  art. 

-  DE  VARIOLAE  CAUSIS. 

1 

Haud  dubitari  potest,  quin  propensio  ad  mor¬ 
bum  in  corpus  recipiendum  necessaria  sit.  Haec 
autem  omnibus  cujuslibet  aetatis  et  tempera¬ 
menti  hominibus  fere  semper  inest.  Quin  et 
foetus  in  utero  morbum  a  matribus  accepisse 
cognitum  est  Immo  secundum  aliquos  auc¬ 
tores  f ,  dum  matres,  morbo  olim  accepto,  per 
omne  graviditatis  tempus  immunes  manserunt, 
ii  contagionem  interdum  accipiunt. 

Nonnullos  tamen  variolae  contagionem  per 
totum  vitae  spatium  omnino  effugisse,  constat. 
Talis  vero  corporis  status  haud  perpetuus  in 
illis  singularibus  videtur,  nam  aere,  loco,  tem¬ 
pestate, 

« 

*  Hunter.  Wright.  Pearson,  Scc. 

\  . 

f  Vid.  Mead,  jDtf  Varkl,  Cap,  4*  p,  (Jtft  Van  Sweitan. 

pestate',  vidlusque  genere  mutatis,  corpus  tan¬ 
dem  adeo  mutatur,  ut  illi  etiam  obnoxium 
fiat.  ,  , 

Unde  haec  propensio  oriatur,  haud  facile 

di6lu  est,  quatenus  enim  videre  licet,  a  nullo 

/ 

morbido  corporis  affedu  pendet. 

Satis  constat  contagionem  causam  morbi 
excitantem  esse,  quamvis  hoc  a  quibusdam 
magni  nominis  audloribus  negatum  est.  >Qui 
quidem  Variola  primo  laboravit,  ex  contagione 

i 

eam  habere  non  potuit.  Doct.  Thomson  no- 

/ 

tat^,  causas  inflammationem  excitantes  aeque 
ac  valida  exercitatio,  liquorum  ardentium 
haustus,  morbum  inducere  posse.  Bene  no¬ 
tum  est,  has  aliasque  tausas,  ut  malum  vidum, 
imo  etiam  timorem,  tristitiamf,  homines  ad 
contagionem  magis  proclives,  morbosque  hu¬ 
jusmodi,  multo  magis  exitiales,  facere.  Quan- 
'  C  doquidem 

*  Vid,  Thomson’s  Inquiry  into  the  Origin,  Nature,  and 
Cure  of  the  Small  Pox,  p.  39, 

f  Vid.  Van  Helmont  Xvmul,  pestis^  p.  871. 

doquidem  vero  contagionem  effugere  vel  indu¬ 
cere  quum  velimus,  poffumus,  nil  dubium  quin 
contagio  causa  excitans  sit. 

» 

Celeber  Cullenus  Variolae  contagionem 
quasi  fermentum  humani  corporis  fluidis  fieri, 
magnamque  eorum  partem  sibi  assimilare,  pu¬ 
tabat.  Haec  opinio  fortassis  a  vero  haud  pro¬ 
cul  absit,  quamvis  res  ipsa  unde  analogia  pe- 
% 

tita  est,  eandem  similitudinem  minime  servat. 
Cruikshanks  observat  f  quandem  fermenta- 
tionem  in  vivo  corpore  existere  posse,  neque 
ebullitionem  motumque  manifestum  ad  eam. 
constituendam  esse  necessaria. 

Generatio  puris,, ex  suppuratione  phlogistica 

\  ^ 

in  corporis  superficie,  materia  in  sanguine  for¬ 
mata  illic  perduda,  irritationemque  necessariam 
excitante,  oritur.  In  Variola  inoculata^  conta¬ 
gio  pure  tantum  transfertur,  quae  quidem  in 

naturali, 

*  Vid.  Fznri  Lines  of  the  Pra5lice  of  PhysiCy  vol.  2,  p.  1^5. 
f  Vid.  Anatomy  of  Absorbing  VesselSf  p.  103.' 

naturali,  corpus  alio  modo  inficit,  et  quamvis 

'  mira  ejus  tenuitate,  sensus  nostros  eludit,  eam 

% 

vero  existere  haud  dubium  est,  quandoquidem 
ejus  efFedus  sat  plane  videmus.  Huic  opinioni 
'  licet  nonnihil  objici  possit,  ex  toto  tamen  omni¬ 
bus  aliis  adhuc  datis,  magis  verisimilis  nobis 
videtur. 

I 

Praecipua  Variolae  diversitatis  causa  ad  cor¬ 
poris  conditionem  fortasse  referri  debet.  In 
specie  discreta  et  leviori,  paululum  tantum 
'sanguinis  assimilatur,  in  confluenti  autem  et 
.  maligna,  quippe  qua  proclivitas  est  major,  uti  in 
temperamentis  sanguineis  et  putridis ;  calore 
etiam,  intemperantia,  exercitatione  nimia,  aere 
stagnante  aut  humido  aliisque  adjundis,  con¬ 
tagioni  minus  resistitur,  ideoque  assimilatio  ma¬ 
jor, et  morbus  gravior  oritur. 

» 

CuLLENUS  *  etiam  quantitatem  materiae  mor¬ 
bidae  assimilatam,  ratione  ad  uniuscujusque  cor- 

C  2  pons 


^  Vid.  First  Lines,  p,  i55. 

poris  magnitudinem  habita,  eandem  fere  in 
omnibus  essCj  eamque  e  corpore,  partem  cutis 

halitu,  partim  in  pustulas  depositam,  exii^e 

/ 

putabat ;  cutisque  conditionem  sat  plane  mori- 
krare  plus  minus  Variolae  materiae  ibi  haerere 
aut  permeare  ;  observari  etiam  potest,  iis,  qui¬ 
bus  cutis  constrida  et  impervia  est,  pustulas 
numerosiores,  ideoque  morbum  graviorem  esse, 
quam  quibus  cutis  adeo  pervia  est  ut  liber  exi¬ 
tus  materiae  fiat. 

Van  Swietan  narrat^  aborigines  rudes 

I 

Americae  Septentrionalis,  qui  corpora  sua 

t 

pigmento  et  adipe  oblinunt,  ubi  variola  correpti 
Sint,  raro  convalescere,  et  rudes  Carpathiorum 
montium  incolas  quorum  corpora  robusta  sunt 
et  exercitatione  indurata,  calido  balneo  aliisque 
modis,  quibus  Variola  laborantium  perspiratio 
lugeatur,  uti,  quod  plerumque  optime  succedit. 
Materiam  morbidam  perspiratione  exhalari  a 

peculiari 

*  Swietan  Comment,  in  Boerhaav.  1594.  aph. 


1 

peculiari  aegrotantium  foetore,  colligendum 
est. 

» 

Haec  opinionem  supra  di£lam  certe  robo¬ 
rant  ;  praeterea  autem  observari  potest,  pustulas 
in  facie,  quae  semper  nuda  est,  cutisque  magis 
impervia  quam  aliae  corporis  partes,  numero¬ 
siores  esse.  MoNTtcoLAE  Scotici  quippe  quorum 

genua,  crurum,  femorumque  pars  vestitu  nuda 

.  / 

est,  eas  partes  aeque  ac  faciem,  reliquo  corpore 

/ 

fere  immuni,  pustulis  coopertas,  habent. 

Utrum  pustulae  viscera,  partesque  internas 

\  ■ 

invadunt,  inter  medicos  parum  convenit.  Co- 
tUNNius  supra  quadraginta  homines  qui  diem 

.  Variola  obierant,  eo  animo  incidit  ut  litem  dis- 

\ 

cerneret,  sed  contra  observationes  Avicennae, 
Fernellii,  Kerckringii,  Meadii,  Boerhaavii, 
aliorum  que  ne  vel  minimum  earum  in  partibus 

internis  vestigium  invenit.  In  nonnullis  exem- 

\ 

piis,  eas  in  palato,  uvula,  lingua,  inter  genas, 

I  . 

et  in  membrana  tracheae  usque  ad  tertiam 


ramorum 


22  DISPUTATIO  MEDICA, 

ramorum  bronchiorum  divisionem,  notavit  ^ 

nullas  autem  in  oesophago  aut  urethra  vidit. 

Rarum  exemplum  memorat,  “  Etenim  vidi 

“  puerum  ani  prolapsu  laborantem  variolis  pre- 

“  hensum,  in  quo  tota  redi  inversa  pars  et 

“  aeri  exposita  pustula vit.^.”  Inde  hberum 

aeris  aditum  ad  eas  gignandas  esse  necessarium, 

\ 

colligebat. 

Quamvis  plerisque  hodie  persuasum  sit,  vis- 
cera  pustulis  non  esse  infeda,  res  tamen  in  qui¬ 
busdam  animalibus  sese  aliter  habere  videtur : 
incidendo  enim  Psittatco,  qui  Variola  confluenti 
mortuus  erat,  guttur,  ventriculus,  totaeque 
primae  viae  aeque  ac  corpus  externum,  pustu¬ 
lis  obsita  sunt  comperta  f . 

■  r 

‘I 

Vulgo  creditur,  eorum,  qui  Variola  semel  la-^ 
borarint,  dispositionem  ad  eam  accipiendam 
penitus  deleri,  neque  eos  iterum  infici  posse  ; 

sed 

*  Vid.  CoTUNN.  de  sede  Variol.  sub.  59.  p.  152. 
t  Vid.  HoLwjErLL’s  Account,  p.  25.  note. 

sed  quaedam  exempla  narrantur  hominum  qui 
morbum  iterum  vel  etiam  tertium  habuerunt. 
Exempla  hujusmodi  certe  rara  sunt  et  fortasse 
dubia,  et  Varicella  aut  alii  morbi  pro  Variola 

I 

habiti  fuerunt.  ' 

♦  ■ 

PROGNOSIS. 

* 

N 

Quando  Variola  lenis  et  discreta  est,  febiis 
cum  eruptione  levis,  et  pustulae  in  facie 
paucae,  tam  parum  periculi  habet  ut  medici 
ope  vix  egeat.  In  confluenti  autem,  cumque  ^ 
febris  symptomata  gravia,  periculum  inde  est 
semper  metuendum. 

Quo  medicus  -  prognosin  redlam  habeat,  res 
varias  animadvertere  eum  oportet.  .In  aegroto 
qui  bono  corporis  habitu,  ab  omni  avito  aut 

I  ^ 

fortuito  morbo  immuni,  usus  est,  exitus  felicior 
expedlandus,  quam  in  illo  qui  sese  aliter  habet. 
Multum  quoque  ab  aeris  statu,  et  anni  tem¬ 
pestate 

pestate  pendet,  haec  enim  magnam  in  morbis 

epideniicis  vim  habere  videntur.  Sydenhamus 
' ' 

notavit  Variolam  plurimos  autumno  interficere, 
sed  numerum  aegrotorum  appropinquante 
hjeme,  minui,  iterumque  vere  stragem  reno¬ 
vari. 

✓ 

Infantibus  praecipue,  aliisque  haUd  raro, 
convulsiones  per  febrem  quae  eruptionem  an¬ 
tecedit,  occurrunt.  Si  paroxysmus  unus  vel 
alter  vespere  ante  eruptionem  •  apparet,  levem 
morbum  indicat ;  si  autem  citius,  vehementius 
crebroque  fiunt,  non  sine  multo  periculo  sunt. 
Si  febris,  eruptione  finita,  non  evanescat  vel 
saltem  remittat ;  praecipue  si  die  odlavo  et 
undecimo  febris,  secundaria  tunc '  didla,  sae¬ 
vire  incipiat ;  quando  haec  observantur,  even¬ 
tum  infelicem  semper  minantur. 

\ 

-  t 

In  Variola  confluente  nunquam  non  peri¬ 
clitatur  aeger;  multum  intenditur  periculum 
delirio,  accessibus  Epilepticis  remediis  ordinariis 


non 

non  debellandis,  sanguinis  in  capite  vel  pul¬ 
monibus  congestione.  Si  pustulae  die  odavo 
circa  bases  lividae  sint,  si  materia  ichorosa  vel 
subnigra  repleantur,  si  post  eruptionem  rece¬ 
dant,  si  petecbiae  per  intervalla  appareant, 

\ 

vel  si  sanguis  ex  diversis  corporis  partibus  pro¬ 
fluat,  denique  si  symptomata  putredinis  in  ex- 
cretionibus  observatur :  quo  plura  horum 
symptomaturn  simul  apparent,  eo  magis  im- 
minet  periculum. 


MEDENDI  RATIO. 

Primo  statim  Variolae  incursu,  regimine  an- 
tiphlogistico  utendum  est.  Aeger  aeri  frigido 
libere  exponendus,  et  acidum  refrigerans  large 

sumendum.  Caro^  Vinum,  et  quit:quid  calorem 

\ 

moveat  omni  modo  evitanda.  Aer  in  cubicu¬ 
lum  admittendus,  neque  multa  stragula,  dum 
aeger  ledo  jaceat,  utenda.  Validam  exercita¬ 
tionem  effugere,  sub  dio  autem,  si  possit  ambu- 

D  lare 

lare  debet,  et  curandum,  ut  mentem  placidani 

teneat. 

1 

Si  alvus  adstridla  est, 'laxanti  enemate  primo 

I 

solvi  debet,  posteroque  die  purgatio  refrigerans 
adhibenda et  quando  morbus  levis  et  benignus 
est,  vix  alio  remedio  opus  erit.  Cum  autem 
morbus  gravior  est,  aeger  majori  cura  tradlan- 
dus.  In  morbi  initio,  ut  febris  eruptionis  mi¬ 
nuatur,  imprimis  curandum  est ;  et  fortasse 

f 

nihil  magis  ad  hoc,  quam  a  r  frigidus  confert. 
Salutares  ejus  effedus  sane  mirabiles  sunt,  ab 
eo  enim  pulsus  rarior  fit,  omniaque  symptomata, 
potenti  et  salutifera  ejus  vi,  mirum  in  modum 
mitescunt. 

Ubi  pulsus  frequentior  et  durior,  sitis  urgens, 
vultus  rubore  suffusus,  oculi  inflammati,  respi¬ 
ratio  accelerata,  cum  capitis  lumborumque 
dolore,  delirio,  aliisque  hujusmodi,  missio  san¬ 
guinis  in  aegroto  florente  praesertim  aetate 
et  sanguineo  corporis  habitu,  prorsus  necessaria 

videtur : 

videtur  :  nisi  autem  magnum  periculum  immi- 

\ 

net,  sanguinem  semel  mittere  sufficiet. 

Cavendum  semper  ne  snecie  inflammationis 
decepti,  statum  debilitatis,  fortasse  et  putredi¬ 
nis  quoque  instanten  et  multo  frequentiorem, 
et  majoris  momenti,  male  negligamus.  Aegri 
vero  conditio  plerumque  satis  'manifesta  est. 

In  debili,  laxo,  et  irritabili  habitu,  sanguinis 
detradio,  quanquam  symptomata  gravia  appa- 

t 

reant,  admodum  alienum  foret. 

/ 

/ 

Purgatio  in  hoc  morbi  statu  multum  prodest, 
at  laxantia  mitiora  ad  hoc  maxime  idonea, 
quales  neutri  sales,  senna,  aliaque  hujusmodi ;  v 
aut  forsitan  laxantia  enemata;  quippe  quae 
aegrum  minus  debilitant,  meliora  sint. 

Per  eruptionis  febrem.  Convulsiones  adultos 
raro,  infantes  vere  saepius  vexant.  Hae  si  tan¬ 
tum  semel  aut  bis  occurrant,  haud  magnum  me¬ 
dici  auxilium  postulant  \  si  vero  maturiores,  cre- 

D  2  briusque 


I 


28  DISPUTATIO  MEDICA, 

briusque  iteratae,  praesenti  ope  et  medicamen- 

tis  potentissimis  indigent.  E  febrili  irritatione 

* 

oriri  videntur ;  et  fortasse  sedula  ad  regimen 
frigidum  attentio,  eas  magnum  in  modum  arce- 

I 

ret.  ;  Ad  eas  sublevandas  opium  solum  reme¬ 
dium  efficax,  ejusque  magna  copia  necessaria 

apparet. 

\ 

% 

/ 

Qum  eruptio  inceperit  nihil  aliud  possuipus, 
nisi  symptomata  graviora  levare ;  fieri  enim 
non  potest,  quin  morbus  progrediatur,  tamen 
aer  frigidus  est  semper  admittendus  et  potio 
refrigerans  utenda.  Alvus  soluta  modo  ante 
dido  teneri  debet :  si  autem  Diarrhoea  occur- 
rat,  cavendum  est  ne  praemature  supprimatur, 
quam  quidem  nisi  valde  profusam  tantummodo 
moderari  oportet.  ^ 

Faucium  dolor.  Gargarizatione  cum  Meile 
Aceto,  levari  potest ;  usus  quoque  La6ib  dolorem 
cum  vehementior  sit  lenire  compertus  est. 
Quanquam  symptomata  per  febrem  secundariam 

nonn unquam 

nonnunquain  inflammatoria  videntur,  sanguis 
caute  admodum  et  parce  mittendus  est ;  si 
enim  pulsus  languere  incipiat, brevi  ad  maximam 
debilitatem  vergit.  Frequentius  vero  in  hoc 
morbi  gradu,  symptomata  putrida  oriuntur, 
faciei  tumor  subito  minuitur,  salivae  fluxus 
desinit,  pustulae  corrugantur  et  deprimuntur, 
intervalla  earum  pallida  et  livida,  cum  specie 
petechiarum  et  ecchymosis,  oris  halitus  foetet, 
et  corporis  extremae  partes  subfrigidae  et  glu¬ 
tinosae  apparent ;  hic  quidem  Corticem  Peru- 
manum^  Vinum  et  Cardiaca  neque  parce  adhi¬ 
bere  debemus.  Morton^  non  modo  Corticem 
Peruvianum  Variolae  decessu,  sed  etiam  dum  pus¬ 
tulae  maturescerent,  si  quid  remissionis  viderit, 

optimo  cum  effediu,  administrabat.  Maturus 
»  • 

horum  remediorum  usus  praesertim  in  gravis¬ 
simo  Variolae  genere  et  ubi  pustulae  non  facile 
oriuntur,  plerumque  valde  prospere  evenit. 


Porro  a  quinto  die,  Opium  bis  quotidie  dari  et 

alvi 


*  Dtf  Varioh  cap.  p.  p.  250. 

alvi  adstridlionem  purgationibus  et  enematibus 
removeri  debet.  Experientia  magnam  Opii  utili¬ 
tatem  ad  somnum  inducendum,  aegroti  dolorem 
minuendum  atque  tollendum,  quem  cutis  irri¬ 
tatio  et  inflammatio  excitant,  sat  plane  mon¬ 
strat. 

Vesicatoria  ad  symptomata  urgentia  suble¬ 
vanda  multum  laudata  sunt.  Si  manuum  pe¬ 
dumque  tumor,  eum  faciei  justo  tempore  non 
sequatur  ;  si  salivae  excretio  quondam  profusa, 
subito  cessaverit,  aut  si  glutinosa  et  difficilis 
ejedlu  sit,  vel  si  dyspnoea  valde  urgeat,  nil 
dubium  quin  vesicatoria  quibusdam  corporis 

partibus  applicata,  magno  auxilio  futura  sint ; 

/ 

haec  etiam  partibus  pustulis  coopertis  impo¬ 
nenda  ;  usum  vero  eorum  quaedam  incommoda 
sequuntur,  gangraena  iisdem  in  partibus  saepe 
oritur,  eorumque  applicatio  plerumque  in  le¬ 
vioribus  casibus  sat  tuto  omitti  potest. 

Quo  pustulae  cicatrices  seu  foveolas  nullas 

relinquant. 

relinquant,  eas  spina,  aut  acu  aperire,  mate- 

t 

riamque  emittere  propositum  fuit,  experientia 
'tamen  hanc  consuetudinem  ut  efficacem  mini¬ 
me  probat.  Undio  faciei  oleo  aeque  inepta 
visa  fuit.  Certissima  et  fere  sola  via  ad  hoc 
consequendum  videtur  esse,  morbum  sapienti 

et  cauto  tradlandi  modo,  quam  maxime  levem 
efficere. 

